**ПРЕДЛОЖЕНИЕ**

 Относно: Изменение и допълнение на "Наредба за определянето и администрирането на местните такси и цени на услуги на територията на община Севлиево" */приета с решение 184 от 31.10.2012 г., изм. с решение № 164/29.10.2013 г., изм. с решение № 189/17.12.2013 г., изм. с решение № 056/25.03.2014 г., изм. с решение № 140/22.07.2014 г., допълн. с решение № 237/25.11.2014 г., изм.и допълн. с решение № 002/30.01.2015 г., изм.и допъл. с реш.034/24.02.2015 г., изм.и допъл. с реш.116/26.05.2015 г., допъл. с реш.163/30.07.2015 г , изм. и допъл. с реш.075/26.01.2016 г., изм.допълн. с реш.137/29.03.2016 г., изм. с реш.074/02.05.2017 г. /*

На основание чл.21, ал.2 от Закона за местното самоуправление и местната администрация предлагам да се измени и допълни Наредбата за определянето и администрирането на местните такси и цени на услуги на територията на община Севлиево както следва:

 **ПРОЕКТ !**

 **В Наредбата за определянето и администрирането на местните такси и цени на услуги на територията на община Севлиево към Преходните и заключителните разпоредби да се направят следните изменения:**

 Приложение № 1 към чл. 47, ал. 1

 /Изм. - Решение № ...на ОбС - Севлиево/

Списък с видовете услуги и цени за тях

|  |  |
| --- | --- |
| Вид услуга | Цена |
| **Дирекция „Хуманитарни и социални дейности“** |
| допъл. с реш.116/26.05.2015 г.Ползване на футболните терени на ДЮШФ в парк „Черничките | официална футболна среща | 60.00 лв. на среща |
| за тренировъчна дейност | 50.00 лв. на час |
| за мероприятия от Календарния план на спортно-туристическите изяви в община Севлиево | безплатно |
| Ползване на зали в Дом на културата «Мара Белчева» | голяма зала с отопление  | 300 лв. на час |
| Дом на културата «Мара Белчева» | разлепване на рекламни материали /афиши, плакати и др./ | 0.50 лв. на брой |
| Дом на културата «Мара Белчева»\*разходите за транспорт, за технически екип са за сметка на наемателя по договаряне | подвижни естради с монтаж и демонтаж  | алуминиева естрада: подиум | 10 лв. на кв.м |
| алуминиева ферма с покривало  | 200 лв. на ден |
| озвучаване с озвучителна техника с мощност до 1 кW | 200 лв. на ден |
| озвучаване с озвучителна техника с мощност над 1 кW до 20 кW | 200 лв. + 50 лв. на кW  |
| общо осветление  | 100 лв. на ден |
| художествено осветление  | 300 лв. на ден |

|  |  |  |
| --- | --- | --- |
| **Предлагани услуги** **при тъжни ритуали** изм.и допъл. с реш.116/26.05.2015 г. | изкопаване,заравяне, подравняване на гробно място | 135.00 лв. |
| разкопаване на стар гроб, изваждане на кости и погребение на покойник в същото гробно място | 150.00 лв. |
| /нова с решение № 257/16.12.2014 г., в сила от 01.01.2015 г./ Ползване на ритуална зала в Нов и Стар гробищен парк в гр.Севлиево за погребение, поклонение и помен | 20.00 лв. |

 **Към предлаганите услуги при тъжни ритуали да се добавят, както следва:**

|  |  |
| --- | --- |
| Полагане на урна или кости | 30.00 лв. |
| Разрешение за оформяне на двоен (семеен) гроб. | 75.00 лв. |
| Разбиване на армиран бетон и гробница на стар гроб | 20.00 лв. |
| Есхумация / разкопаване на гроб при неизтекъл санитарен срок. | 300.00 лв. |
| Избор на гробно място в Стар гробищен парк в гр.Севлиево. | 150.00 лв. |
| Избор на гробно място в Нов гробищен парк в гр.Севлиево. | 100.00 лв. |
| Разрешение за ремонт на стар гробРазрешение за строеж на нов гроб | 10.00 лв.18.00 лв. |
| Такса поддръжка на гробно място  - за три месеца.- за шест месеца.- за една година. | 25.00 лв.40.00 лв.60.00 лв. |

 **Към услугите, извършвани от Дирекция "ТСУ" да се добавят, както следва:**

|  |  |
| --- | --- |
| **Вид услуга** | **Цена** |
| **Дирекция** „**Териториално и селищно устройство**” |  |
| Одобряване на ПБЗ и ПУСО | 10% от таксата за одобряване на ИП |
| Издаване на удостоверение за ОУП на Община Севлиево с приложена скица от него |  60.00 лв. |
| Допускане на изменение на ОУП на Община Севлиево | 50.00 лв. |
| Процедиране на изменение на ОУП на Община Севлиево | 150.00 лв. |

 Към видовете услуги, които се предлагат от Градската художествена галерия "Асен и Илия Пейкови" да се добави, че в същия размер да се събират и за Музея на съвременното изкуство, образованието и информационно - техническия център, находящ се на ул. "Васил Левски", гр. Севлиево.

МОТИВИ

към проекта за изменение и допълнение на Наредба за определянето и администрирането на местните такси и цени на услуги на територията на община Севлиево

(съгласно изискванията на чл. 28 от ЗНА)

 І. Причини за промяната на Наредбата

 В общинска администрация са постъпили предложения от директора на ГХГ“Асен и Илия Пейкови“, директора на Дом на културата „Мара Белчева“, директора на ОП "Обреди" и управителя на „Спортни имоти“ за актуализиране на цените на таксите за предлаганите услуги.

 Цените на услугите, които горепосочените общински звена предлагат не съответстват на разходите по предоставянето им, както и не обезпечава по-качествени услуги, което налага те да бъдат коригирани.

 С Решение № 292 от 15 ноември 2016г. на Общински съвет - Севлиево е прието да се предостави на ГХГ "Асен и Илия Пейкови" имот, находящ се на ул. "Васил Левски", гр.Севлиево, който да се използва за Музей на съвременното изкуство, образованието и информационно - технически център. С оглед на тази промяна е необходимо да се приемат такси за предоставените от новосъзданения музей услуги.

 С Решение № 086 от 02.05.2017г. на Общински съвет - Севлиево е приет Общ устройствен план на Община Севлиево.

На основание чл.134 и чл.135, заинтересуваните лица по чл.131 от Закона за устройство на територията могат да правят предложения за изменение на този план. От друга страна прилагането на плана е свързано с промяна на предназначението на имоти по реда на Закона за опазване на земеделските земи и други закони и правилници.

Измененията в ОУП или приложението на този план изискват предоставянето на нови видове услуги от Община Севлиево, като например удостоверение по чл.40, ал.2, т.4 от Правилника за прилагане на закона за опазване на земеделските земи и други подобни във връзка с процедиране на всички подробни устройствени планове на територията на Община Севлиево.

На основание чл.11, ал.4 от Закона за управление на отпадъците, във връзка с чл.156б, ал.1, т.1 от Закона за устройство на територията и на основание чл.156,б, ал.3, във връзка с чл.156, ал.1, т.2 от Закона за устройство на територията са възникнали нови видове услуги за одобряване на План за безопасност и здраве и Проект за управление на строителните отпадъци, задължителни за строителния процес преди съставяне на протокола за линия и ниво на бъдещия строеж.

Във връзка с това и настъпили промени в Закона за устройство на територията, Община Севлиево следва да предоставя нови видове услуги и това налага приемането на съответните такси.

 ІІ. Цели

 С промяната на Наредбата се поставят следните основни цели:

· постигане на по-голяма обективност при определянето на цените на услугите, предоставяни от общинските звена;

· финансова обезпеченост на услугите, които извършват общинските звена;

· поддържането на предоставеното на звената общинско имущество в добър вид.

 ІІІ. Финансовите и други средства, необходими за прилагането на новата уредба:

 Проектът за изменение и допълнение на Наредбата за определянето и администрирането на местните такси и цени на услуги на територията на община Севлиево не изисква нови финансови и други средства.

 ІV. Очаквани резултати от прилагането

 Обезпечаване на финансовите разходи правени от общинските звена и подобряване на качеството на обслужване на гражданите.

 V. Анализ за съответствие с правото на Европейския съюз:

 Предлаганото изменение и допълнение на настоящата Наредба е в съответствие и не нарушава основни права и принципи от правото на Европейския съюз.

 На основание чл.26, ал.3 от Закона за нормативните актове настоящият проект за изменение и допълнение на Наредба за определянето и администрирането на местните такси и цени на услуги на територията на община Севлиево е публикуван на интернет страницата на Община Севлиево [www.sevlievo.bg](http://www.sevlievo.bg), и в срок до 10 септември 2017г. предложения и становища относно проекта се приемат на следния e-mail: sevlievo@sevlievo.bg или в Центъра за информация и услуги на гражданите на Община Севлиево на адрес: гр.Севлиево, пл. ”Свобода” № 1.

**Д-Р ИВАН ИВАНОВ**

*Кмет на Община Севлиево*